**LIETUVOS RESPUBLIKOS AMBASADA ČEKIJOS RESPUBLIKOJE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

2021-03-01

2022-03-29

(Data)

**ČEKIJOS RESPUBLIKA**

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** |
| 2022-03-16 | Augant degalų kainoms, CZ Finansų ministerija ketina kuriam laikui atsisakyti kelių apmokestinimo krovininiam transportui. Susisiekimo ministras M. Kupka informavo, kad CZ tokią iniciatyvą kels ir ES lygiu. Ja būtų siekiama panaikinti kelių mokestį transporto priemonėms, kurių svoris viršija 12 tonų. Taip pat svarstoma vežėjams CZ suteikti galimybę atidėti pridėtinės vertės mokesčio (PVM) mokėjimą. Ministrų kabinetas kiek anksčiau priėmė sprendimą panaikinti kelių mokestį lengviesiems automobiliams, furgonams ir krovininiam transportui iki 12 tonų. Tačiau tam reikia mokesčių įstatymo pataisų, kurias dar turi pateikti Finansų ministerija. | <https://zpravy.aktualne.cz/ekonomika/doprava/zrusime-zalohy-na-silnicni-dan-rekl-stanjura-dopravci-budou/r~d73f37e8a53011eca89f0cc47ab5f122/> |  |
| **Investicijoms pritraukti į Lietuvą aktuali informacija** |
| 2022-03-14 | Automobilių gamintojas „Škoda“, kaip ir visa „Volkswagen“ grupė, sustabdė veiklą RU, įskaitant gamybą padaliniuose Kalugoje ir Nižnij Novgorode. RU rinka „Škodai“ yra viena svarbiausių, 2021 m. ji buvo antra pagal dydį (po Vokietijos), o „Škoda Auto“ tais metais pardavė per 90 tūkst. automobilių RU.  | <https://cnn.iprima.cz/skoda-auto-zastavi-veskere-aktivity-v-rusku-reaguje-na-ruskou-agresi-na-ukrajine-82512> |  |
| **Lietuvos verslo plėtrai aktuali informacija** |
| 2022-01-23 | Statybos apimtys CZ per metus išaugo 6,4 proc., stebimas augimas ir CZ pramonėje. Tačiau, palyginus su tuo pačiu laikotarpiu praėjusiais metais, augimas siekia tik 1 proc. Automobilių gamybos pramonė vis dar patiria sunkumų dėl tiekimo grandinių sutrikimų ir komponentų trūkumo, tačiau kitose pramonės šakose, tokiose kaip kelių ir telekomunikacijų bei energetikos tinklų tiesimas, logistika, gyvenamųjų ir negyvenamųjų pastatų statyba, maisto pramonė ir kt. – fiksuojamas augimas.  | <https://zpravy.aktualne.cz/ekonomika/stavebnictvi-v-cesku-si-mezirocne-polepsilo-pomohlo-i-lepsi/r~c4f29b24a11711ecbdb0ac1f6b220ee8/> |  |
| **Lietuvos turizmo sektoriui aktuali informacija** |
| 2022-03-17 | Kovo pradžioje dauguma CZ degalinių pardavinėjo dyzeliną už 50 CZK/l, (2,04 EUR), tačiau pastaruoju metu stebima pigimo tendencija. Nuslūgus pirminei panikai dėl Rusijos invazijos į Ukrainą, pigo nafta ir mažėjo didmeninės degalų kainos. Degalų kainos CZ, lyginant su kovo pradžia, mažėja. 95 benzinas atpigo iki vidutiniškai 45,13 CZK/l (1,83 EUR/l), o dyzelinas – iki 47,69 CZK/l (1,94 EUR/l). |  <https://zpravy.aktualne.cz/finance/nakupovani/benzin-a-nafta-zlevnuji-benzinky-marze/r~97113cfca50811ecbdb0ac1f6b220ee8/> |  |
| 2022 -03-01 | Nuo kovo 1 d. panaikinta dauguma dėl pandemijos įvestų apribojimų, liko galioti tik prievolė dėvėti respiratorių viešajame transporte ir gydymo įstaigose. Tokie sprendimai motyvuojami tuo, jog net ir esant dideliems užsikrėtimo Omicron atmaina skaičiams, tai neturi reikšmingos įtakos hospitalizuotų asmenų skaičiui. Hospitalizacijų rodikliai šalyje kur kas žemesni, nei per ankstesnes pandemijos bangas. | [Coronavirus - Information of MoI - Ministry of the interior of the Czech Republic (mvcr.cz)](https://www.mvcr.cz/mvcren/article/coronavirus-information-of-moi.aspx) |  |
| **Lietuvos ekonominiam saugumui aktuali informacija**  |
| 2022-03-03 | Vyriausybė pritarė, kad būtų paskelbtas konkursas Dukovanų AE blokui statyti. Pernai priėmus įstatymą, pagal kurį konkurse negali dalyvauti RU ir Kinija, pretendentai vykdyti projektą yra Prancūzijos „EDF“, Pietų Korėjos „KHNP“ ir JAV „Westinghouse“. Kovo 17 d. Dukovanų atominėje elektrinėje apsilankė ir konkurso pradžią oficialiai paskelbė premjeras P. Fiala kartu su finansų ministru Z. Stanjura bei pramonės ir prekybos ministru J. Síkela. Planuojama, kad statybos prasidės 2029 m., naujasis blokas pradės veikti 2036 m. Premjeras šio projekto pradžią pavadino ypatingai svarbiu momentu, siekiant užtikrinti CZ energetinį saugumą. Jis pabrėžė skirtingų energijos išteklių tinkamo subalansavimo svarbą ir pažymėjo, kad diplomatinėmis pastangomis jo vyriausybei pavyko pasiekti, kad branduolinė energija ES ir toliau būtų vertinama kaip perspektyvi. Naujojo bloko statybos – didžiausia valstybės investicija šiuolaikinėje CZ istorijoje.  Šiuo metu CZ turi 6 branduolinius reaktorius dviejose elektrinėse. Du blokai, kurių kiekvieno galia - 1000 MW, yra Temelíno elektrinėje; keturi, kurių kiekvieno galia – 510 MW – Dukovanų elektrinėje.  | <https://www.idnes.cz/ekonomika/domaci/jaderna-elektrarna-dukovany-fiala-tendr-blok-energie.A220317_145251_ekonomika_jla><https://cnn.iprima.cz/obrana-dostane-o-miliardu-navic-a-rozjede-se-dostavba-dukovan-rozhodla-vlada-82450> |  |
| 2022-03-04 | Premjeras P. Fiala pareiškė, kad „karas Ukrainoje neigiamai atsilieps Čekijai, ir šalis artimiausiais mėnesiais jaus šį poveikį“. Pasak P. Fialos, RU karas prieš UA neišvengiamai tampa ir Kremliaus „ekonominiu karu“ prieš CZ ir visą ES. Jo padarinius jau pajuto CZ gyventojai ir bendrovės. Šalyje sparčiai kyla kainos, pirmiausia – energetikos srityje. „Vienintelis ekonominio karo tikslas – išklibinti Vakarų visuomenių stabilumą, žlugdyti demokratines struktūras, žlugdyti Vakarus“, - pabrėžė CZ premjeras.  | <https://www.irozhlas.cz/zpravy-domov/valka-na-ukrajine-uprchlici-podpora-cesko-vlada_2203092128_zuj> |  |
| 2022-03-19 | Apie 30 000 ukrainiečių paliko savo darbą CZ ir grįžo kariauti į gimtąją šalį, kurią užpuolė RU. Prekybos rūmai svarsto, kad šią darbuotojų netektį galėtų padėti kompensuoti vadinamoji „amnestija“ nelegaliai CZ dirbantiems imigrantams iš UA. „Amnestija“ tokiems ukrainiečiams suteiktų galimybę mokėti tik simbolinę mokesčių dalį. Vyriausybė kolkas tokį pasiūlymą vertina skeptiškai. Mažųjų ir vidutinių įmonių bei savarankiškai dirbančių asmenų asociacijos generalinė direktorė Eva Svobodová internetiniam dienraščiui Aktuálně.cz pažymėjo, kad smulkieji verslai yra vieni iš labiausiai nukentėjusių dėl išvykusių ukrainiečių darbuotojų. Todėl vadinamojo „Amnestija“ – svarstytinas pasiūlymas. Pritaikius šią priemonę, nelegaliai CZ dirbantys ir socialinio bei sveikatos draudimo įmokų nemokantys ukrainiečiai kompensuotų tik dalinę simbolinę mokesčių sumą. Tokiu būdu darbuotojai turėtų galimybę legalizuoti savo buvimą ir darbą CZ be nuobaudų. | <https://zpravy.aktualne.cz/ekonomika/podniky-resi-jak-vyplnit-mezeru-po-ukrajinskych-pracovnicich/r~fe709912a39e11ec87d40cc47ab5f122/> |  |
| 2022-03-03 | Premjeras P. Fiala informavo, kad CZ turi naftos atsargų apie 94 dienoms, dujų atsargų – daugiau kaip mėnesiui. Per Valstybinę rezervų administravimo tarnybą CZ ketina įsigyti 200 mln. kubinių metrų dujų rezervui, jei būtų nutrauktas tiekimas iš RU. Toks rezervas atsieitų apie 8,5 mlrd. CZK (0,34 mlrd. eur).  | <https://bit.ly/3tR3zwC> |  |
| **Bendra ekonominė informacija** |
| 2022-02-28 | CZ nacionalinis bankas (CNB) ėmėsi veiksmų, siekdamas panaikinti „Sberbank CZ“ licenciją.To priežastis – pablogėjusi banko padėtis, įvykusi dėl indėlių nutekėjimo, RU pradėjus karinę invaziją į UA.Tuo pačiu metu CNB apribojo RU banko galimybes operuoti turtu ir atlikti kitas operacijas, įskaitant naujų paskolų ėmimą. Banko valdybos teigimu, CZ finansų sektoriaus stabilumas dėl situacijos „Sberbank CZ“ neturėtų nukentėti. „Sberbank CZ“ likvidumo krizę lėmė išoriniai geopolitiniai veiksniai. Tai specifinė vieno banko problema, kuri viso šalies bankų sektoriaus požiūriu nėra reikšminga. | <https://www.praguemorning.cz/cnb-to-withdraw-sberbanks-licence-in-the-czech-republic/> |  |
| 2022-03-09 | Siekdama švelninti RU sukelto karo UA poveikį CZ ekonomikai, vyriausybė nusprendė panaikinti privalomą biokuro maišymą į dyzeliną (kartu suteikiant žemdirbiams daugiau galimybių auginti grūdines kultūras, kurių artimiausiais metais, tikėtina, trūks); sukurti kuro distributorių ir pardavėjų maržos tikrinimo sistemą, kad degalų kainos šalyje nebūtų didinamos dirbtinai.  | <https://www.irozhlas.cz/zpravy-domov/valka-na-ukrajine-uprchlici-podpora-cesko-vlada_2203092128_zuj> |  |
| 2022-03-21 | CZ nacionalinio banko (CNB) atstovas Jiří Rusnok įspėja kad didelė infliacija turės įtakos CZ ekonomikos augimui. Jo teigimu, CZ BVP augimas šių metų pabaigoje gali susitraukti iki nulio.„Deja, toks infliacinis pokytis ilgainiui sukels, drįstu teigti, galbūt nuosmukį ne tik Čekijos, bet ir Europos ekonomikai. Bijau, kad BVP augimas smarkiai sumažės.“, – sakė Jiří Rusnok.Prie iššūkių, kuriuos kelia tiekimo grandinių sutrikimai prisideda ir karas UA. J. Rusnok taip pat atkreipė dėmesį į pastaruoju metu CZ fiksuojamą realaus darbo užmokesčio augimo mažėjimą (iki 8 proc.) proc. Pasak jo, šis neįprastas ekonominių tendencijų derinys yra nepaprastas sukrėtimas, kurio CZ ekonomika nėra patyrusi per paskutinius 30 metų. | <https://archiv.hn.cz/c1-67047300-rust-ceskeho-hdp-muze-na-konci-roku-klesnout-k-nule-inflace-se-v-nem-musi-odrazit-varuje-rusnok> |  |
| 2022-03-12 | CZ išaugo užsienio valiutų paklausa. Tą lemia karo UA sąlygotas išaugęs pasaulio ekonomikos neapibrėžtumas, daugelyje šalių auganti infliacija. Ypač didėja susidomėjimas CZ kronos (CZK) keitimu į USD ar EUR, šios valiutos laikomos gana saugiomis. Taip pat išaugo GBP ir CHF paklausa. Keityklų duomenimis, išaugo ir keičiama pinigų suma – ji svyruoja tarp apie 400 – 3500 EUR. Dauguma CZ keityklų visiškai sustabdė operacijas RUB, ES pritaikius sankcijas Rusijai dėl invazijos į UA. | <https://www.praguemorning.cz/czechs-buying-massive-amounts-of-foreign-currencies-mostly-us-dollars-and-euros/> |  |
| 2022-03-03 |  CZ Nacionalinis bankas įspėja, kad dėl karo UA ir žaliavų tiekimo iš RU nutraukimo, CZK kursas gali susilpnėti iki 28 kronų už eurą. CZ nacionalinis bankas neatmeta galimybės imtis stabilizuojančių priemonių.  | <https://www.ceskenoviny.cz/zpravy/analytici-koruna-muze-pri-eskalaci-konfliktu-oslabit-az-k-28-kc-eur/2171492> |  |
| 2022-03-15 | Čekijos Darbo birža informuoja, kad dešimtys tūkstančių Ukrainos piliečių jau kreipiasi į įdarbinimo tarnybas visoje šalyje, prie jų kasdien nusitęsia eilės.  | <https://www.irozhlas.cz/zpravy-domov/uprchlici-valka-ukrajina-urad-prace-cesko_2203141441_elev>  |  |
| 2022-03-09 | Vyriausybė pritarė Finansų ministerijos siūlymui taikyti mokesčių nuolaidas labdarą Ukrainai teikiančioms įmonėms. | <https://twitter.com/MinFinCZ/status/1501571227911168002?cxt=HHwWhIC9ye_E09YpAAAA> |  |
| 2022-03-15 | Kovo 10 d. Parlamento Atstovų rūmai patvirtino 2022 m. biudžetą. Numatytos pajamos – 1 613,2 mlrd. CZK (64,98 mlrd. eur), deficitas – 280 mlrd. CZK (11,1 mlrd. eurų). Kovo 15 d. biudžeto projektą pasirašė Prezidentas M. Zemanas. Premjeras P. Fiala jau paskelbė, kad biudžetą teks neišvengiamai taisyti, tačiau tik tuomet kai bus aiškūs ir konkretūs koregavimų poreikiai. Korekcijos bus daugiausia susijusios su pagalba pabėgėliams iš UA, o taip pat - pagalba CZ piliečiams ir įmonėms dėl kylančių energijos kainų. | <https://zpravy.aktualne.cz/ekonomika/prezident-zeman-podepsal-letosni-rozpocet-se-schodkem-280-mi/r~7c586adea45e11ec8b18ac1f6b220ee8/> |  |
| 2022-03-09 | Daugelis ukrainiečių į CZ atvyksta turėdami tik Ukrainos grivinų (UAH), bet susiduria su sunkumais jas iškeisti į vietinę valiutą. Iš trylikos Prahos valiutos keityklų, kuriose, atlikdami tyrimą apsilankė „Aktuálně.cz“ žurnalistai, tik viena pasiūlė keisti UA valiutą į CZK. Siekdama padėti pabėgėliams iš UA patenkinti būtinuosius jų poreikius, Vyriausybė pritarė vadinamajam „Lex Ukraina“ – įstatymui, kuriuo bus reglamentuojamos UA pabėgėlių įdarbinimo taisyklės, sveikatos draudimas, vaikų priežiūros finansavimas, naudojimasis socialinėmis paslaugomis ir vizomis, humanitarinės pašalpos, parama būstui ir kt.). Įstatymas leidžia pabėgėliams iš UA įsidarbinti neturint darbo vizos. Šis sprendimas galios iki 2023 metų kovo pabaigos.Užsiregistravusiems pabėgėliams iš UA skiriama 5 tūkst. CZK (maždaug 200 eur) vienkartinė pašalpa. Lėšų neturintys pabėgėliai tokią pašalpą galėtų gauti dar 3 mėnesius.CZ namų ūkiai, kuriuose apgyvendinti UA pabėgėliai, gaus valstybės paramą – 1 000 CZK (40 eurų) vienam pabėgėliui per mėnesį, bet ne daugiau kaip 5 000 CZK (200 eur) namų ūkiui.  | <https://zpravy.aktualne.cz/domaci/ukrajinci-hrivny-smenarny/r~3b472c269e3511ecab010cc47ab5f122/> |  |
| 2022-03-03 | Kviečių didmeninė kaina nuo savaitės pradžios pakilo 32 proc. iki 10,4 EUR už bušelį (27,4 kg). Tai aukščiausia kaina per 14 metų. Apie tai informavo „X-Trade Broker“ analitikas Š. Hajekas. Anot jo, tai lems duonos ir bandelių kainų augimą CZ. Galutinę duonos kainą sudaro ne tik žaliavų pirkimas, bet ir išlaidos gamybai, atlyginimams, rinkodarai. Tikėtina, kad galutinė duonos kaina tiesiogiai neatspindės procentinio kviečių brangimo pasaulio rinkose. „Kviečių kainai išaugus 50 proc., galime tikėtis, kad galutinė duonos kaina pakils daugiausiai 30 proc.“, – pažymėjo Š. Hajekas. | <https://zpravy.aktualne.cz/ekonomika/psenice-kvuli-valce-na-ukrajine-zdrazila-o-32-procent-promit/r~4a10c06c9ad111ec87d40cc47ab5f122/> |  |
| 2022-03-03 | Apsaugos sistemų gamintojas „Jablotron“ paragino savo klientus Rusijoje priešintis invazijai į UA ir užblokavo duomenų paslaugas vartotojams RU ir BY. Nepaisant daugybės neigiamų reakcijų, kurias sukėlė paslaugų nutraukimas, įmonė atsisako atnaujinti paslaugas, kol Rusijos kariuomenė nepaliks Ukrainos. | <https://www.novinky.cz/ekonomika/clanek/stat-letos-vybere-na-danich-od-fyzickych-osob-a-firem-mene-nez-loni-40384737> |  |

**ŠVEICARIJOS KONFEDERACIJA**

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** |
| 2022-03-16 | CH įvedė ekonomines sankcijas Baltarusijai pagal Europos Sąjungos sprendimą. Vyriausybė pranešė, kad nuo kovo 16 d. draudžiama teikti viešąjį finansavimą ar finansinę pagalbą prekybai su BY ar investicijoms BY. Kiti apribojimai susiję su vertybiniais popieriais, paskolomis ir indėlių priėmimu. Draudžiami sandoriai su BY centriniu banku. Taip pat, draudžiama teikti techninę pagalbą, tarpininkavimo paslaugas ar finansavimą BY. Be to, CH išplėtė esamus draudimus importui iš BY, nuo šiol draudimai apims medienos gaminius, gaminius iš gumos, geležies, plieno bei cemento, o išimtys bus leidžiamos tik dėl humanitarinių priežasčių. | <https://www.swissinfo.ch/eng/swiss-step-up-financial-and-trade-sanctions-against-belarus/47436384> |  |
| **Investicijoms pritraukti į Lietuvą aktuali informacija** |
| 2022-03-18 | CH vyriausybė skyrė 17,6 mln. CHF (17,11 mln. EUR) CH paviljonui 2025 m. pasaulinėje parodoje Osakoje, Japonijoje.  | <https://www.swissinfo.ch/eng/switzerland-will-participate-in-the-world-expo-2025-in-osaka/47443774> |  |
| **Lietuvos verslo plėtrai aktuali informacija** |
| 2022-03-03 | Apžvalgininkai analizuoja galimas sankcijų RU pasekmes CH bankų sektoriui. Bankai jau patyrė didelių nuostolių dėl paskolų, suteiktų turtingiems rusams, mat šie, sumažėjus RU obligacijų ir įmonių akcijų vertei, vis dažniau tampa nemokiais. Tuo pat metu stebima tendencija, kuomet klientai iš RU, turintys po du ar daugiau pasų, bando registruoti savo gyvenamąją vietą už RU ribų, tokiu būdu bandydami apeiti sankcijas. Vis dėlto ekspertų vertinimu, vargu ar tokia strategija pasiteisins. CH ketina įšaldyti RU centrinio banko turtą, o tai netiesiogiai palies CH nacionalinį banką. Skirtingai nei daugelis valiutų, CH franko reikšmingai nepaveikė RU invazija į UA, jo kursas išliko apie 1,035 už eurą. Ekspertų teigimu, toks stabilumas gana neįprastas: krizių metu frankas tradiciškai buvo laikomas saugia valiuta ir būdavo linkęs brangti. Pasigirdo analitikų nuomonių, jog CH nacionalinis bankas galimai stabdo franko brangimą, pirkdamas užsienio valiutas. | <https://www.swissinfo.ch/eng/explained--the-financial-sanctions-against-russia/47394320?utm_campaign=teaser-in-channel&utm_source=swissinfoch&utm_medium=display&utm_content=o> |  |
| 2022-03-07 | Rusų verslininkams vis sunkiau vystyti verslą CH. Daugelis CH bankų nori atsikratyti net nesankcionuotų RU klientų. Pranešama, kad CH socialistų partija reikalauja griežtesnio požiūrio į rusų oligarchų, kuriems taikomos sankcijos, turtus. Socialistai akcentuoja, kad turėtų būti įšaldytas ne tik oligarchų turtas, bet ir imamasi kitų priemonių, pvz., vyriausybė turėtų konfiskuoti oligarchų namus bei automobilius. Taip pat, partija reikalauja įsteigti darbo grupę, kuri ištirtų Kremliui artimų sankcionuotų ir nesankcionuotų oligarchų turto struktūras, kad būtų užkirstas kelias tolimesniam karo finansavimui iš CH. | <https://eeas.europa.eu/sites/default/files/2022.03.07_press_review_del_bern.pdf> |  |
| **Lietuvos turizmo sektoriui aktuali informacija** |
| 2022-03-22 | Nuo vasario 17 d. žmonėms CH nebereikia rodyti Covid sertifikato, kad patektų į barus, restoranus ir kitas uždaras vietas. Be to, CH nėra jokių papildomų apribojimų privatiems susirinkimams ar šventėms, o dideliems renginiams nebereikia prašyti leidimo. Kaukės nebėra privalomos mokyklose, parduotuvėse, koncertų salėse bei darbe, tačiau jos vis tiek privalomos viešajame transporte ir sveikatos priežiūros įstaigose. Privaloma penkių dienų izoliacija asmenims, kuriems nustatytas teigiamas COVID-19 testas, galioja iki kovo pabaigos. | <https://www.swissinfo.ch/eng/covid-19_coronavirus--the-situation-in-switzerland/45592192?utm_campaign=teaser-in-article&utm_content=o&utm_source=swissinfoch&utm_medium=display> |  |
| 2022-01-02 | CH vyriausybė uždarė oro erdvę visiems skrydžiams iš RU ir visiems orlaiviams su rusiška simbolika – išskyrus skrydžius humanitariniais, medicininiais ar diplomatiniais tikslais. „International Air Lines“ (SWISS) nutraukė skrydžius į RU (SWISS penkis kartus per savaitę skraidindavo keleivius iš Ciuricho į Maskvą, du kartus per savaitę – iš Ženevos į Maskvą, kartą per savaitę – iš Ženevos į Sankt Peterburgą). SWISS teigė atidžiai stebinti situaciją, šiuo klausimu palaikanti ryšius su atsakingomis CH bei tarptautinėmis institucijomis, taip pat vienu didžiausių vežėjų - „Lufthansa“, kuris kiek anksčiau paskelbė nebeskraidinsiąs keleivių į RU ir nebesinaudosiąs RU oro erdve. | <https://www.swissinfo.ch/eng/swiss-cancels-flights-to-russia-until-end-of-march/47390408> |  |
| **Bendradarbiavimui MTEPI[[1]](#footnote-1) srityse aktuali informacija** |
| 2022-03-10 | CH aukštąsias mokyklas vienijanti organizacija pareiškė, jog CH universitetai turėtų iš naujo permąstyti savo mokslinį bendradarbiavimą su RU universitetais ir prireikus jį sustabdyti. „Kai vienašališkai pažeidžiami politiniai susitarimai ir diplomatijos taisyklės, daugelis mokslo sričių išlaiko savo ryšius, vadovaudamosi mokslo laisvės ir akademinio sąžiningumo supratimu. Bet mokslinis bendradarbiavimas neturi padėti remti agresyvios Rusijos vyriausybės politikos, kuri šiuo metu pažeidžia pagrindinius žmogaus teisių principus, tarptautinę teisę ir pagrindines Europos vertybes“, – teigiama universitetų sąjungos pranešime. | <https://www.swissinfo.ch/eng/universities-to-review-russian-research-cooperation/47419626> |  |
| **Lietuvos ekonominiam saugumui aktuali informacija**  |
| 2022-03-07 | Rusijos naftos ir dujų importo į CH nutraukimas turėtų rimtų pasekmių šalies ekonomikai - perspėja CH įsikūrusio ekonomikos instituto KOF ekspertas Y. Abrahamsenas. Jei importas būtų nutrauktas, CH BVP dvejų metų bėgyje galėtų sumažėti 3-4 procentiniais punktais, rodo KOF skaičiavimai. Tokio masto nuosmukis būtų „pakankamai didelis, kad sukeltų recesiją“ – pažymėjo Y. Abrahamsenas. | <https://www.swissinfo.ch/eng/experts-warn-of-hit-to-economy-without-russian-oil-and-gas/47427708> |  |
| 2022-03-12 | Ekonomikos ministras G. Parmelinas perspėjo dėl pasaulinių pasekmių, jei RU būtų įvestos sankcijos už prekybą. „Aš nepritariu priemonių, kurios vestų į dar didesnę – pasaulinę krizę – įgyvendinimui“, – sakė jis. „Jei ES vis tik nuspręstų įgyvendinti šias sankcijas, CH federalinė taryba turėtų jas atidžiai išanalizuoti, kad įvertintų jų galimą poveikį pasauliniu mastu, nes kalbama ne tik apie naftą ir dujas, bet ir apie maistą“, – paaiškino Parmelinas. Tokios šalys kaip Jordanija, Tunisas ir Egiptas perka 50–90 % grūdų iš UA arba RU. „Jei laivai bus užblokuoti dėl embargo, daugeliui Artimųjų Rytų šalių gresia badas ir destabilizacija. Tačiau Šveicarija galėtų apsvarstyti galimybę prisijungti prie sankcijų, jei ES nuspręstų, kad valstybės narės turėtų galimybę tam tikrą procentą ribotų prekių iš savo atsargų pasilikti trečiosioms šalims“, - pridūrė Parmelinas. | <https://www.swissinfo.ch/eng/parmelin-raises-concern-over-sanctions-on-commodities/47426204> |  |
| **Bendra ekonominė informacija** |
| 2022-03-10 | Labdaros organizacija „Swiss Solidarity“ surinko daugiau kaip 80,7 mln. eur paremti nuo karo nukentėjusius UA piliečius. Tokį solidarumą CH visuomenė esą rodžiusi nebent tik 2004 m. cunamio Tailande atveju. Surinktos lėšos bus naudojamos teikti pagalbą UA pabėgėliams Lenkijoje ir kitose UA kaimyninėse šalyse, į kurias atvyko didelis pabėgėlių skaičius. Labdara bus skirstoma bendradarbiaujant su tokiomis labdaros ir paramos organizacijomis kaip „Caritas“, „HEKS/EPER“, „Šveicarijos Raudonasis kryžius“, „Helvetas“, „Medair“, „Gydytojai be sienų“, „Terre des hommes“. | <https://www.swissinfo.ch/eng/swiss-solidarity-raises-over-chf82-million-for-ukraine-war-victims/47419136> |  |
| 2022-03-02 | CH Cugo mieste įsikūrusi bendrovė „Nord Stream 2“, atsakinga už dujotiekio tarp RU ir Vokietijos projektą, dėl RU įvestų sankcijų atleido visus 140 įmonėje dirbusius darbuotojus. | <https://www.swissinfo.ch/eng/russia-sanctions--nord-stream-2-fires-more-than-140-people-in-zug/47390510> |  |
| 2022-03-04 | Vyriausybė informuoja vykdanti sankcijas RU, įskaitant daugelio pramoninių prekių eksporto draudimą ir plataus masto finansinės veiklos apribojimus bei RU bankų pašalinimą iš „SWIFT“ sistemos. Tam tikrų naftos sektoriaus prekių ir paslaugų eksportas į RU nebeleidžiamas; draudžiama eksportuoti prekes ir technologijas, kurios naudojamos aviacijoje ir kosmoso pramonėje. Vyriausybė taip pat patvirtino, kad įšaldo su RU prezidentu Putinu susijusių oligarchų turtą.  | <https://www.swissinfo.ch/eng/switzerland-triggers-wide-range-of-sanctions-against-russia/47403156?utm_campaign=teaser-in-channel&utm_content=o&utm_medium=display&utm_source=swissinfoch> |  |
| 2022-03-09 | Economiesuisse atstovas J. Atteslander, komentuodamas galimą sankcijų RU poveikį CH ekonomikai, pažymėjo: tokio karo ši europiečių karta nematė, mus vienija bendros vertybes, CH visuomenę tai artins prie ES. Tikėtina, kad daug CH įmonių nutrauks veiklą ir investicijas RU, bandome paaiškinti RU kolegoms, kad kamuolys veikti – jų pusėje (*up to you, not up to us*).  Eksportą į RU stabdome, gamyba, logistikos, draudimo, finansų sektoriaus paslaugos stoja – bet juk mes ne vieninteliai, tą daro visas Vakarų pasaulis. Ir tai padarėme tikslingai (*Thats the aim, thats what we wanted).* Taigi iškentėsime.  | HOM‘s susitikimas Berne |  |

Parengė:

Kristina Baubinaitė, LR ambasados Čekijos Respublikoje trečioji sekretorė

tel. +370 706 53832, el. paštas kristina.baubinaite@urm.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos darbuotojo

pareigos, vardas pavardė, telefono numeris, el. paštas)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)